Viktor Teru E Diskriminacija
Me som sikhľuvno andal paluňi lavkatar.
Le jakhvaľinenca, savenca bi akanakes dikhás dži Kubate.
The miri daj avľa andre škola the phučelas pes, hoj soske bešav palal.
No, pala bešahas amen Roma.
Miri daj mangelas le raňijen sikhľardonen, aj man den anglal.
The paľis me bešás anglal the feder dikhás pre tabuľa.
Paľis feder sikhľuvavas.
Ačhiľas pes mange, hoj man na kamenas te mukhel andro fitnescentros.
Vaj kana rodahas telzachudkeriben la mira romňaha, savi hiňu Ungriko, gadži.
Kana dikhle la, savoro sas mištes, kana sar dikhle man, paľis...
Oda sas but baro problemos.
Oda kana o manuš dikhel odi odpheňiben kana man dikhle, oda oda sas hoj vau.
Aľe imar na rado pal oda vakerav, na džanav, či oda kamav, aj te pal oda varekhaj irinas lekhaviben.
Vašoda, bo me zachudav te avel the hejteris.
Oda imar hin ekstremos, aľe the odčhivibnaskero vaš ole avresave džide genďende.
The phenas peskero ačhiben, dživipnaskero ačhiben.
The paľis, kana vakerav pal peskero ačhibnaste the dikhav pro manušende, the maj savore dži na roven.
Joj, čoro Rom, aľe jov hino aver,
les hin štar pindre the trin vasta, jov avľa vesmirostar, jov nane ajso sar aver manuša.
The mange oda na kampel.
Me na kamav, aj man sajinen, bo man dine paš paluňi lavkate.
Hoj man na mukhle andro fitnescentros.
Mange oda na kampel.
Mange na kampel oda te presikhavkerel le manušenge, hoj man šunav buter, sar aver Roma.
Sar jov, vaj chocko aver.
Me mange presikhaďom andro peskero dživipen savoro so kamľom the džav dureder.
Kana sar man sas andro avriľikeriben mindig oda:
"Džanes, čhavoro, amen sam Roma, amen musaj te kerel duvar."
"Duvar ajci, sar avrune."
Me našťi vaš oda, man hin oda, mindig andre peste, aľe imar som baro.
The džanav man oleha te jekhetaňarel the avriachaľol peske,
hoj na musaj te avel pandžvar žužeder.
Na kampel mange trivar ajci navľaripena, keci hin tumen
aj te avav pherďardoľikerdo themutno vaš Slovakijakeri republikate.
The me narado phirav pre ajse ačhibena, hoj phen amenge pal tiro dživipnaste.
Sar tut dochuňal the akanakes so, bo me som paľis UFO.
Ha, sikhades, e diskriminacija hiňi andre Slovakija.
Sas man nalačho probaľipen.
Aľe dojekhvar man olestar resava avka, hoj oda, ko pes agoreste asal.
Gindinav, hoj oda but baro the oda hino presikhades oda, so sikhavav ole terne Romen,
aj te džanas pedal ala ačhibnende mištes te odphenel.
Aj te amaro odpheňiben nane oda, hoj tu sal rasistas, bo o Slovaka hine rasisti.
Bo oda avka nane, oda nane čačipen.
Aľe musaj te avel but goďaver, save sam.
Kampel la goďaha te odphenel pedal ajse ačhibnende
the te avriachaľarel ole manušeske, aj te oda achaľol dži calo peskero dživipnaste.
Kana man na kamenas te mukhel andro fitkos, oda hino ginďardo ačhiben,
the phučle mandar, soske avka bečaďa.
The jov mange siďarutnones phenďa, hoj aj oda avka na ľikerav, hoj les hin but romane kamaraten.
The phučľom, hoj so bi tire kamarata phenenas,
kana bi lenge tu phenehas, hoj man na kamehas te mukhel, bo som Rom?
Kamenas bi tut, enas bi oleha mištes?
The oda hin but bares, aj te phundravas le manušenge o jakha.
The na lenge te rakinel.
Aľe šajutnones, hoj verekaske bi oda šaj sas mištes, aj pen činoro uštaven andal oda pherasatar.
Pre oleste, gindinav, hin periben the medijendar.
Butervar mange vakeren korkore Roma, hoj ala andal vatrate amenge keren ladž.
Me na šunav e ladž.
Me man na ladžav vaš Romende, save vareso čorde, save hine melale.
Save na kamen te phirel andre buťi či andre škola.
Me man ladžava akor, kana pen o Ungara ladžana vaš oda, hoj le Kucijakos murdarde Ungara.
The o Slovaka pen ladžana vaš Kočneriste, vaš Ficoste the vaš olen.
Akor man ladžava vaš Romende,
save dživen biadaptisardo dživipneha, sar pes phenel.
The me man na šunav...
Na gindinav peske, hoj bi amen adaj sas buterdženengeri doš.
Bo ajso vareso adaj nane, me našťi ľikerav vaš oda, so kerde aver džene.
Me zachudňom te buťarel sar dothovibno andre firma Šariš.
Kofola, Wrigley, Pepsi, oda sas miro elšino buťariben.
Me kerás dothovibnones the šegitipnones obchoďiko averthodes.
Mange buťate perelas maj calo michalovcakero tham, dži terebišiskero.
Dži Čierna nad Tisou man sas prekal miro buťariben o skľepi, kaj majinás te bajinel pal lovinate.
Paľis resľom ajso deňipen jekhestar but federestar manušestar.
Žaľate, imar hino mulo, vičinelas pes Karol Lakatoš andal Bare Kapušanendar.
Džanen, me džavas uľicate the jov ačhaďa motoris anglal mande the me hoj so pes ačhiľa.
Jov pes mandar phučľa: - Phen mange, so tuke gindines pal romaňi problematikate?
Me hoj so?
The me leske phenďom talam štar dumi.
The paľis durkinelas ke amende pro vudar, hoj mi džav pro avrikidno ačhiben.
Bo imar akor adaďives hidno avrikidno ačhiben pro foroskero urados.
The roden komunitakero konzultantos.
Pedal mande o lav komunitakero konzultantos hangosaľolas sar činakeres.
Me akor na džanás slovačikones te phenel aňi jekhetanes duma.
The oda sas projektos le Fondstar vaš socijaloko duravipen.
The oda sas Thanutne sphandľipena vaš socijalno inkluzijate.
The kana sar ľikerav goďate, ajso jekhbareder partneris, šeralo
ole sphandľipneha sas Lolo kerestos.
Jov pes ačhiľa miro buťakero.
Me ačhiľom sar buťardo le slovakijakero Lolo kerestoste.
The me buťarás pedal Šarišoste, the pedal slovakijakero Lolo kerestoste.
The pal kancelariko buťate mange urďom tričkos Šariš the geľom te dothovkerel e lovina.
Andal jekh buťate dži aver buťate.
Oda sas ajse but interesika ačhibena.
Kana zachudňom te kerel pedal Šarišoste, the geľom andre skľepa.
Vaj andro sklados peske te lel e lovina the iľindones.
The sar pre mande zadikhenas bikenkeribne.
Sas o skľepi, kaj man sas jekhipnones sthoďi bikenkeribňi pre oda, mi pre mande dodikhelkerel.
Aj te jel paš mande, aj te som tel dodikhibneste, hoj so me andro sklados.
Me mange olestar keravas pheras.
Oda sas pherasune ačhibena, hoj me odoj thovás e lovina,
mi šukares terďon sar ľivinda thode, prachoskeri.
E bikenkeribňi mindig avka terďolas the dikhľom, hoj the la hin aver buťi.
Joj užarelas, hoj kana imar oddžava, mi šaj ko priklados te avrikidel e paleta.
Bo lake avľa o avrikerďipen, the me dikhľom, hoj oda avrikerďipen odoj hino.
The man bavinas paš regalis pre ajso, hoj kuk, joj geľa pre aver sera, kuk.
Joj imar dikhľa, hoj oda hin bari ladž, hoj odoj terďol, hoj pes na musaj te daral.
The akor imar odgeľa.
Me buťarás sar dothovibno pedal Šarišoste efta berš.
The sas but interesika ačhibena the andal seratar le ciinkeribnonen.
Me geľom andre skľepa the vortanes andro sklados.
The varesavo cinkeribno: - sem jov geľa andro sklados!
- Sem oda hino amaro kolegas. - Aha, ha?
Vaj kana mange kampelas štempeľis vaš thoďipnaste, hoj odoj somas, akor e raňi šeraľi:
„Dža andre kancelarija, le tuke oda štempeľis the imar de smirom."
Aľe len sas manca but lačho probaľipen.
Dikhľom avresave veci andro skľepi.
Kana o bikenkeribne sas merkinde paš Romňijende,
hoj keci šinga lena andre odi taška,
maškar oda dikhľom tel oleste sar dothovkerás e lovina, sar e gadži peske iľa but kuč Whisky.
The odgeľa skľepatar.
Oda sas ajse but interesika ačhibena.
The pedal mande, sar te odphenel andre ala vachta the andre ala ačhibena.
The te goďisaľol peske, hoj pes čačes hoj namusaj te daral, sem me som sar tu the tu sal sar me.